b'\n_START_ARTICLE_\nZoja Anatoljevna Kosmodemjanskaja\n_START_SECTION_\nDru\xc5\xbeina\n_START_PARAGRAPH_\nRodila se je v dru\xc5\xbeini, iz katere so od 17. stoletja izhajali duhovniku Ruske pravoslavne cerkve. Njen stari o\xc4\x8de, sveti Pjotr Kosmodemjanski, je bil leta 1918 umorjen zaradi nasprotovanja bogokletnosti._NEWLINE_Rodila se je leta 1923 v vasi Osino-Guj v bli\xc5\xbeini mesta Tambov. Njen o\xc4\x8de, Anatolij, je \xc5\xa1tudiral na teolo\xc5\xa1kem semeni\xc5\xa1\xc4\x8du, a ni diplomiral in je delal kot knji\xc5\xbeni\xc4\x8dar. Njena mati, Ljubov (rojena \xc4\x8curikova), je bila u\xc4\x8diteljica. Leta 1925 se je dru\xc5\xbeini rodil \xc5\xa1e Aleksander, ki je tudi posmrtno postal heroj Sovjetske zveze. Leta 1929 se je dru\xc5\xbeina preselila v Sibirijo zaradi strau pred preganjanjem in naslednje leto v Moskvo._NEWLINE_Leta 1938 se je pridru\xc5\xbeila Komsomolu. Oktobra 1941 se je kot dijakinja prostovoljno pridru\xc5\xbeila partizanom; dodeljena je bila partizanski enoti 9903 pri \xc5\xa1tabu Zahodne fronte. 27. novembra 1941 je Zoja dobila nalogo, da po\xc5\xbege vas Petri\xc4\x8devo, kjer je bil nastanjen nem\xc5\xa1ki konjeni\xc5\xa1ki polk. Med po\xc5\xbeiganjem hlevov so jo ujeli, nato mu\xc4\x8dili in zjutraj obesili._NEWLINE_Potem, ko je bila janurja 1942 zgodba o njeni smrti objavljena v Pravdi, je bila februarja odlikovana z redom heroja Sovjetske zveze._NEWLINE_Po njem so poimenovali \xc5\xa1tevilne ceste, kolhoze in pionirske organizacije. Leta 1944 so posneli tudi film Zoja po njeni zgodbi. Prav tako so po njen poimenovali 4108 m visoko goro v Trans-Ili Alatau in asteroid 1793 Zoja ._NEWLINE_Pokopana je na moskovskem pokopali\xc5\xa1\xc4\x8du Novodevi\xc4\x8di.'